Rolando José Álvarez Lagos

**Rolando José Álvarez Lagos** (født 27. november 1966 i Managua i Nicaragua) er en nicaraguansk geistlig og katolsk biskop av Matagalpa. Han ble arrestert i august 2022 og dømt til 26 år i fengsel av nicaraguanske myndigheter, men løslatt og sendt i eksil i januar 2025.  

## Liv og virke
### Bakgrunn
Rolando José Álvarez Lagos studerte filosofi og teologi i Guatemala og ble uteksaminert fra Lateranuniversitetet i Roma. Han mottok en grad i filosofi fra Det pavelige gregorianske universitet i Roma.

### Prest
Rolando Lagos José Álvarez ble ordinert til prest den 7. desember 1994 for erkebispedømmet Managua. Han virket derpå om professor og prefekt ved seminaret i erkebispedømmet Managua (1994–2006), som koordinator for ungdomsdepartementet i erkebispedømmets kurie (siden 1998), som direktør for den katolske radiostasjon Radio Nicaragua (siden 2001), som sekretær for avdelingen for sosial kommunikasjon ved den nicaraguanske biskopskonferanse (siden 2003), som sekretær for informasjon og talsperson for erkebispedømmet Managua (siden 2005), som koordinator for den nasjonal ungdomssjelesorg (siden 2006), som sogneprest i menigheten *San Francisco de Asís* i Managua (siden 2006), og som sekretær for sekretariatet for de mellomamerikanske biskoper (siden 2009).

### Biskop av Matagalpa
Pave Benedikt XVI utnevnte ham til biskop av Matagalpa den 8. mars 2011. Erkebiskopen av Managua, Leopoldo José Brenes Solórzano, bispeviet ham den 2. april samme år. Medkonsekratorer var hans forgjenger og så biskop av Granada, Jorge Solórzano Pérez, og den apostoliske nuntius til Nicaragua, erkebiskop Henryk Józef Nowacki.

Den 26. juli 2021 ble han dessuten apostolisk administrator av bispedømmet Estelí, etter biskop Juan Abelardo Mata Guevaras aldersbetingede fratreden.
### Internering, rettsforfølgelse
Biskop Álvarez Lagos, en av de mest frittalende katolske kritikerne av landets president Daniel Ortega, ble den 4. august 2022 internert av politi i sitt biskoppelige kanselli; politistyrker hevdet at han hadde oppfordret til vold mot myndighetene. Biskopen og hans internerte følgesvenner tilbrakt mye av sin internering i sang og bønn i kanselliets kapell, og biskopen livestreamet forkynnelse, bønn og sang mens de var internert.

«I regi av de høyeste myndigheter i den katolske kirke, som utnytter sin status som religiøse ledere, bruker bispedømmet Matagalpa ledet av biskop Rolando José Álvarez Lagos, medier og sosiale nettverk for å organisere voldelige grupper, og oppfordrer dem til å utføre hathandlinger mot befolkningen (…) med det formål å destabilisere staten Nicaragua og angripe de konstitusjonelle myndigheter», het det i en uttalelse den 5. august 2022. «Rikspolitiet, som kompetent myndighet for å garantere fred og borgersikkerhet, har etablert beskyttelsestiltak for befolkningen, slik at disse hendelsene ikke skjer igjen. Likeledes har den igangsatt en etterforskningsprosess, med det formål å fastslå det straffbare ansvaret til personene som er involvert i utførelsen av disse straffbare handlingene, som statsadvokatembetet og rettsvesenet er informert om.» Uttalelsen la til at personene under etterforskning ikke ville få lov til å forlate hjemmene sine.

Den 19. august 2022 trengte politiet seg inn i bispekontoret og arresterte biskopen og flere prester og lekfolk. Erkebiskopen av Managua kardinal Leopoldo Brenes, møtte biskop Rolando Álvarez noen timer etter at biskopen hadde blitt bortført av Daniel Ortega-diktaturet. Biskopen ble bragt til Managua og internert i familiehjemmet, øvrige fangede ble bragt til El Chipoe-fengselet der det holdes 190 politiske fanger. I en uttalelse samme ettermiddag meldte erkebiskopen at Álvarez «fysiske tilstand … er blitt dårligere», men «hans sinn og ånd er sterke».

I desember 2022 ble det kjent at myndighetene aktet å stille ham for retten, anklaget for konspirasjon mot den nicaraguanske stat. Han ble i februar 2023 dømt til fengsel i 26 år og fire måneder for sivil ulydighet og undergraving av statens autoritet.
### Utvisning
Diktator Daniel Ortegas regime løslot biskop Rolando José Álvarez i januar 2024, og utviste ham fra landet. Han ankom Vatikanstaten søndag 14. januar, direkte etter utsendelsen.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Benedetto Aloisi Masella (1879–1970) *1919
* Erkebiskop Antonio Taffi (1897–1970) *1947
* Erkebiskop Marco Antonio García y Suárez (1899–1972) *1953
* Kardinal Miguel Obando Bravo, S.D.B. (1926–2018) *1968
* Kardinal Leopoldo José Brenes Solórzano (1949–) *1988
* Biskop * Rolando José Álvarez Lagos* (1966–) *2011

## Referanser


## Eksterne lenker
*